
Shtator 2026
Hyrje

Planifikimi i buxhetit të Komunës së Dragashit për vitin 2027, bazuar në planifikimet e Kornizës Afatmesme Buxhetore (KAB) 2027-2029 është 14,043,470 euro. Në kategorinë e investimeve kapitale për vitin 2027 janë paraparë 3,742,000 euro, në kategorinë e pagave dhe mëditjeve 7,296,248 euro, mallra dhe shërbime 2 milionë euro, subvencione dhe transfere 591 mijë euro, si dhe shpenzime komunale 400,000.00 euro. Në kuadër të buxhetit të paraparë për vitin 2027, pjesa më e madhe e planifikimit të të hyrave janë nga Granti Qeveritar (gjithsej Granti nga BKK 13,451,617 euro), Granti Specifik për Arsimin (2,983,845 euro),  Granti Specifik për Shëndetësinë (1,778,228 euro), si dhe të hyrat vetanake (591,853 euro).

Drafti i Buxhetit për vitin 2027 është bërë duke u bazuar kryesisht në Kornizën Afatmesme Buxhetore 2027-2029, si dhe Qarkoreve buxhetore të dërguara nga Ministia e Financave.

Duke u bazuar në Ligjin për Menaxhimin e Financave Publike dhe Përgjegjësitë, Statutin e Komunës së Dragashit 01 Nr.06-103/1 të 11 shtatorit 2008, si dhe Nenit 31 të UA (MAPL) Nr.04/2023 për Administratë të Hapur në Komuna, Qarkoret buxhetore 2027/01 dhe 2027/02 të Ministrisë së Financave, Drejtoria për Ekonomi,  Financa dhe Zhvillim,  në koordinim me kryetarin e Komunës së Dragashit, z. Bexhet Xheladini, në  bashkëpunim edhe me zyrtarët dhe drejtorët e drejtorive komunale, Grupin Punues për hartimin e projekt-buxhetit të Komunës, si dhe Zyrën për Komunikim me Publikun, kanë bërë të gjitha përgatitjet e nevojshme për organizimin e dëgjimeve buxhetore publike me qytetarë për draftin e Buxhetit komunal për vitin 2027. 

Përgatitja e raportit është bërë duke u bazuar në Udhëzimin Administrativ (MAPL) Nr.04/2023 për Administratë të Hapur në Komuna. Në këtë raport mund të gjeni të dhëna që nga mbajtja e dëgjimit publik dhe mënyra e marrjes së kërkesës nga ana e qytetarëve (formë fizike, elektronike dhe në takimin direkt të mbajtur në lokalitet).










Ecuria e procesit të dëgjimeve buxhetore për Buxhetin e vitit 2027

Me qëllim të përmbushjes së obligimeve ligjore,  me datë 25.02.2025,  kryetari i Komunës së Dragashit, z. Bexhet Xheladini, ka nënshkruar Vendimin për formimin e Grupit Punues për Organizimin e Dëgjimeve Buxhetore. Grupi Punues për Buxhetin është i përbërë nga dhjetë (10) anëtarë – zyrtarë, drejtorë komunalë nga drejtori të ndryshme:

1. Qamil Kolloni – drejtor për Ekonomi, Financa dhe Zhvillim (kryesues i Grupit);
2. Arijeta Skeraj – kryesuese e Kuvendit të Komunës;
3. Burim Aliu – ZKF;
4. Fari Kolloni – zyrtar për Informim;
5. Uzair Hamza – shef  i Zyrës për Komunitete dhe Kthim;
6. Kaltrina Krasniqi – zyrtare për Buxhet dhe Financa në DKA;
7. Bean Hadziasan – drejtor për Urbanizëm, Kadastër dhe Mbrojtje të Mjedisit;
8. Arben Skenderi – zyrtar i Financave në Shëndetësi;
9. Lindita Kozmaqi Piraj – zyrtare për Barazi Gjinore; dhe
10. Redzep Ibraimi – drejtor për Mbrojtje, Shpëtim dhe Shërbime Publike.

Në kuadër të dëgjimeve buxhetore të mbajtura më datat 24 dhe 25 gusht 2026, është diskutuar dhe prezantuar KAB-i i miratuar në Kuvendin e Komunës dhe Lista preliminare e investimeve kapitale. Në këtë proces, Zyra për Informim ka qenë e angazhuar në përpilimin e procesverbaleve të cilat janë publikuar në uebfaqen zyrtare të Komunës së Dragashit. 

Në suaza të ecurisë dhe planifikimit sa më të mirë të dëgjimeve buxhetore, Grupi Punues ka hartuar Kalendarin e organizmit të dëgjimeve buxhetore, ku si i tillë është përcjellë edhe me ftesat publike dhe informimi në kohë për ndryshimet që kanë ndodhur gjatë procesit të organizimit të dëgjimeve buxhetore. Ftesat dhe informatat për organizimin e dëgjimeve buxhetore janë publikuar në uebfaqen zyrtare të Komunës (Shqip: https://dragash.rks-gov.net/degjimet-buxhetore/   ; Boshnjakisht: https://dragash.rks-gov.net/sr/takimet-publike/) si dhe në mekanizma tjerë alternativë, të tilla si rrjeti social Facebook ( https://www.facebook.com/profile.php?id=100066575766996 ). Krahas planifikimit të dëgjimeve buxhetore me prezencë fizike, Komuna e Dragashit ka synuar që dokumentet e projeksioneve buxhetore të jenë në konsultim edhe përmes formave elektronike, duke u dhënë mundësi qytetarëve të kenë qasje në këto dokumente. Njoftimet për mbajtjen e dëgjimeve buxhetore publike me qytetarë janë publikuar brenda afateve ligjore në uebfaqen zyrtare të Komunës dhe në rrjetin social Facebook. Në fund të secilit njoftim janë publikuar emailat e zyrtarëve ku qytetarët kanë pasur mundësi t’i dërgojnë kërkesat dhe sugjerimet e tyre. Njoftimet janë publikuar në gjuhët zyrtare.

Përmbledhje tabelare

	Përmbajtja
	Përshkrimi
	Shtesë / Link

	Formimi i Grupit Punues
	Grupi Punues është formuar më datën 25.02.2025
	25.02.2025

	Përgatitja e Kalendarit të dëgjimeve buxhetore
	Kalendari i dëgjimeve është përgatitur më datën 11.08.2026
	🔗 Shqip [https://dragash.rks-gov.net/wp-content/uploads/2026/08/Kalendari-i-protokolluar-shqip.pdf]
🔗 Boshnjakisht [https://dragash.rks-gov.net/wp-content/uploads/2026/08/Kalendari-i-protokolluar-boshnjakisht.pdf]

	Njoftimet për dëgjime buxhetore
	Njoftimet për mbajtjen e dëgjimeve buxhetore janë publikuar më datën 17.08.2026 në uebfaqen zyrtare
	🔗 [https://dragash.rks-gov.net/wp-content/uploads/2026/08/Njoftimi-i-protokolluar.pdf]
🔗 [https://dragash.rks-gov.net/wp-content/uploads/2026/08/Njoftimi-i-protokolluar-1.pdf]

	Procesverbalet e dëgjimeve buxhetore
	Procesverbalet e dy dëgjimeve buxhetore të organizuara nga ekzekutivi janë publikuar më datën 03.09.2026
	🔗 [https://dragash.rks-gov.net/wp-content/uploads/2026/09/Procesverbali-i-protokolluar.pdf]
🔗 [https://dragash.rks-gov.net/wp-content/uploads/2026/09/Procesverbali-i-protokolluar-1.pdf]

	Dokumentet e buxhetit
	Linqet e rubrikave ku publikohen dokumentet buxhetore
	🔗 [https://dragash.rks-gov.net/degjimet-buxhetore/]
🔗 [https://dragash.rks-gov.net/financat/]


Grupi Punues, në kuadër të ndarjes së përgjegjësive dhe ndërmarrjes së aktiviteteve për rritjen e pjesëmarrjes së qytetarëve në procesin e konsultimit publik për projekt-buxhetin e Komunës, kishte planifikuar shfytëzimin e databazës së konsultimeve publike për të targetuar grupe të ndryshme qytetare dhe përfshirjen së tyre në proces të konsultimeve publike. Në këtë kontekst, Grupi Punues përmes Zyrës për Informim, përmes komunikimeve elektronike ka dërguar ftesa të personalizuara për grupe të ndryshme qytetare,  përfshirë: OJQ, biznese, përfaqësues të organizatave rinore etj.

Bazuar në Kalendarin e organizimit të dëgjimeve buxhetore, Grupi Punues në koordinim me ekzekutivin e Komunës ka planifikuar të mbajë 2 dëgjime buxhetore,  më datat 24 dhe 25 gusht 2026. Në të dy dëgjimet buxhetore të organizuara nga ekzekutivi ka marrë pjesë dhe ka prezantuar para qytetarëve kryetari i Komunës, së bashku me drejtorin për Ekonomi, Financa dhe Zhvillim. Gjithashtu, për buxhetin e komuniteteve joshumicë ka dhënë sqarime edhe shefi i Zyrës për Komunitete dhe Kthim, Uzair Hamza.



Tabela me të dhënat e përgjithshme

	Grupi i interesit / Me kë është mbajtur dëgjimi
	Data dhe ora
	Lokacioni
	Nr. total i pjes.
	Gra
	Burra
	Komunitete joshumicë
	Persona me aftësi të kufizuar

	Dëgjimi buxhtor me grupet e nënpërfaqësuara (gra, vajza, përfaqësues të komunitetit joshumicë, pensionistë, persona me nevoja të veçanta etj.)
	24.08.2026 Ora 11:00
	Salla e 
Asamblesë
	16
	16
	0
	2
	0

	Dëgjimi i përgjithshëm buxhetor me qytetarë, përfaqësues të fshatrave, grupe të interesit, OJQ, biznese etj.
	25.08.2026
Ora 11:00
	Salla e Asamblesë
	40
	8
	32
	9
	0

	
	
	Totali:
	56
	24
	32
	11
	0



Tabela me numrin e kërkesave sipas kategorive buxhetore

	Grupi i interesit / Me kë është mbajtur dëgjimi
	Nr. total i kërkesave[footnoteRef:1] [1:  Shënim: Numri i kërkesave të parashtruara përfshin si kërkesa konkrete (për projekte, subvencione apo mallra/shërbime), ashtu edhe pyetje apo kërkesa për informacion, të cilat janë ndërlidhur me progresin e ndonjë investimi ekzistues, procedura për përfitime komunale, etj.] 

	Investime
Kapitale
	Subvencione
	Mallra dhe Shërbime
	Kërkesa për Informacion/pyetje

	Dëgjimi buxhetor me grupet e nënpërfaqësuara (gra, vajza, përfaqësues të komunitetit joshumicë, pensionistë, persona me nevoja të veçanta etj.)
	4
	0
	2
	1
	1

	Dëgjimi i përgjithshëm buxhetor me qytetarë, përfaqësues të fshatrave, grupe të interesit, OJQ, biznese etj.
	6
	6
	0
	0
	0

	Totali:
	10
	6
	2
	1
	1

Metodologjia dhe kriteret për klasifikimin e statusit të kërkesave

Grupi Punues për Organizimin e Dëgjimeve Buxhetore, gjatë analizimit dhe shqyrtimit të kërkesa të qytetarëve merr për bazë një sërë kriteresh për kategorizimin e këtyre kërkesave si kërkesa të pranuara, të adresuara, pjesërisht të pranuara apo të refuzuara. Si kriter kryesor merren mundësitë buxhetore dhe shqyrtimi i mjeteve të lira që janë në dispozicion; pastaj shqyrtohet edhe aspekti social dhe gjinor, përmes të cilëve Grupi Punues synon që t’u japë përparësi kërkesave të grave, personave me nevojave të veçanta etj. Një kriter tjetër që merret parasysh është edhe kompetenca e Komunës dhe, në rastet kur kemi të bëjmë me kërkesa që i tejkalojnë kompetencat e qeverisë lokale, atëherë kërkesat apo propozimet e kësaj natyre adresohen në institucionet përkatëse apo refuzohen. Gjithashtu, Grupi Punues merr parasysh dhe prioritizon kërkesat dhe propozimet e kryetarëve të këshillave të fshatrave, përfaqësuesve të bizneseve, fermerëve, grupeve të ndryshme kulturore dhe sportive, për arsye se konsiderohet që këto grupe të ndryshme të interesit përfaqësojnë edhe interesat e një numri të madh të qytetarëve të cilët për çfarëdo arsye nuk kanë mundur të jenë pjesë e dëgjimeve buxhetore, qoftë në mënyrë fizike, apo përmes konsultimeve online.
Pranim/Aprovim: Nënkupton që kërkesa konkrete e qytetarit konsiderohet se është e nevojshme për t’u realizuar dhe si e tillë do të jetë pjesë e buxhetit për vitin 2026. Pra kërkesat e tilla, si për projekte kapitale, subvencione apo mallra & shërbime janë në buxhetin që i shkon kuvendit/asamblesë për miratim me 1 shtator.
Adresim: nënkupton që kërkesa e qytetarit adresohet te subjekti, palët, institucioni relevant. Kjo mund të jetë relevante, për shembull, kur kërkesat e qytetarëve nuk janë në kompetencën komunale dhe janë përgjegjësi/kompetencë e një institucioni tjetër (si p.sh. KEK-ut, apo Ujësjellësit etj.) dhe kur klasifikohet si e “Adresuar” nënkupton që Komuna do të adresojë apo ka adresuar kërkesën tek institucioni relevant. Adresuar po ashtu mund të nënkuptojë që një kerkesë e qytetarit vetëm se gjen adresim në projektet ekzistuese komunale (të cilat mund të kenë filluar në vitet paraprake apo janë të planifikuara për vitet pasuese për të cilin po mbahet konsultimi.
Pjesërisht e pranuar/aprovuar: Këtu mund të klasifikohen kërkesat e qytetarëve të cilat mund të përfshijnë disa lloj intervenimesh (p.sh. në shtrimin e një rruge mund të kërkohet qe përveç asfaltimit të rrugës, të punohet edhe në ndriçimin publik të asaj rruge). Në këto raste, nëse komuna mund të ketë këtë mundësi buxhetore apo thjesht të prioritizojë vetëm një segment të kësaj kërkese (p.sh. shtrimin e rrugës) atëherë arsyeton që për këto arsye, kërkesa aprovohet për shtrimin e rrugës, mirëpo për vitin 2026 nuk do të ketë mundësi intervenimi në ndriçim publik. Si e tillë, kërkesa mbetet pjesërisht e pranuar/aprovuar.
E refuzuar: Nënkupton kërkesat e qytetarëve të cilat nuk përfshihen në buxhetin e komunës për vitin 2026. Kjo mund të jetë për shumë arsye, e që mund të përfshijnë: mungesën e mjeteve financiare, faktin që kërkesa nuk bën pjesë në prioritetet komunale, faktin që kërkesa është më shumë e natyrës individuale se sa me ndikim në komunitet, faktin qe për realizimin e kërkesës/investimit do të duhet fillimisht të mënjanohen probleme të ndryshme si shpronësimet, apo fakti që menaxhimi i pronës nuk është në kompetencë komunale etj.
Tabela e detajuar me informatat për kërkesat e dhëna, arsyetimet për kërkesat e pranuara dhe të refuzuara

	INVESTIME KAPITALE

	Kërkesat, sugjerimet, idetë e parashtruara në konsultim
	Emri i personit/organizatës
	Statusi i kërkesës
	Përgjigja dhe arsyeshmëria e komunës/grupit punues

	Rehabilitimi i rrjetit të ujësjellësit në qytezën e Dragashit – zëvendësimi i gypave të azbestit.
	Seat Ibraimi, përfaqësues nga Dragashi i Poshtëm
	Pranuar pjesërisht
	Rrjeti ekzistues i ujësjellësit në qytezën e Dragashit është pronë e Hidroregjionit dhe Komuna nuk ka kompetencë që të ndërhyjë në këtë çështje. Mirëpo, Komuna është e gatshme që të bashkëpunojë me Hidroregjionin që, përmes bashkëfinancimit të ndonjë projekti, të investojë edhe në zgjidhjen e këtij problemi.

	Rehabilitimi i rrugës së varrezave në Dragash.
	Seat Ibraimi, përfaqësues nga Dragashi i Poshtëm
	Pranuar
	Komuna e Dragashit edhe më herët e ka pranuar të njëjtën kërkesë. Inxhinierët komunalë kanë dalë në terren dhe kanë bërë matjet, mjetet janë ndarë dhe projekti është në procedurë në tenderimit.

	Ndërtimi i trotuarit në rrugën kryesore tek Tyrbja e Pllavës.
	Mytever Bojaxhiu, përfaqësues i fshatit Pllavë
	Pranuar
	Komuna është në procedurë të realizimit të këtij projekti.

	Sanimi i dëmeve të shkaktuara nga vërshimet në fshatin Xërxe.
	Vullnet Dauti, përfaqësues i fshatit Xërxe
	Pranuar
	Komuna kanë ndarë mjete për riparimin e dëmeve që janë shkaktuar nga vërshimet në rrugën Xërxe-Pllajnik. Projekti është në procedurë të tenderimit.

	Furnizimi me ujë i lagjes që gjendet në rrugën Dragash-Brod.
	Bekri Qusaj, përfaqësues i Dragashit
	Pranuar
	Komuna ka paraparë një projekt për realizimin e punimeve në qytezën e Dragashit, i cili kap vlerën rreth 250 mijë euro. Në këtë projekt janë paraparë 30 akse rrugore, 4 ose 5 akse për ndërtimin e kanalizimeve fekale. Në kuadër të këtij projekti, do të shqyrtohen mundësitë që të futet edhe riparimi i ujësjellësit për furnizim me ujë të kësaj lagjeje.

	Zgjerimi i Rrugës Unazore me tri korsi dhe parking publik, nga Xhamia e Re në dalje të Dragashit, deri te Ura e fshati Shajne.
	Florian Hyseni, përfaqësues i fshatit Shajne
	Pranuar pjesërisht
	Zgjerimi i kësaj pjese të rrugës ka qenë i planifikuar, mirëpo Komuna ka hasur në vështirësi me çështjet e pronave. Megjithatë, Komuna do të shqyrtojë mundësitë që në të ardhmen të ndërhyjë në zgjerimin e kësaj Rruga Unazore.

	SUBVENCIONE

	Kërkesat, sugjerimet, idetë e parashtruara në konsultim
	Emri i personit/organizatës
	Statusi i kërkesës
	Përgjigja dhe arsyeshmëria e komunës/grupit punues

	Të bëhet amandamentimi i Rregullores për Subvencione dhe të bëhet si kriter që gratë të vlerësohen 5 pikë më shumë gjatë vlerësimit të aplikacioneve për grante komunale.
	Lindita Kozmqai Piraj,
Zyrtare për Barazi Gjinore
	Pranuar
	Komuna e Dragashit do të bëjë ndryshimin dhe plotësimin e disa dokumenteve, në kuadër të Programit qeveritar për Reduktimin e Barrës Administrative, ku do të përfshihet edhe plotësimi dhe ndryshimi i Rregullores për Subvencione.

	Të hartohet një rregullore e cila përcakton dhe rregullon mbështetjen financiare për prindërit vetushqyes në Komunën e Dragashit.
	Lindita Kozmqai Piraj,
Zyrtare për Barazi Gjinore
	Refuzuar
	Çështja e mbështetjes së prindërve vetushqyes është kompetencë e nivelit qendror, i cili i subvencionon këto kategori përmes skemave të caktuara sociale.

	MALLRA & SHËRBIME

	Kërkesat, sugjerimet, idetë e parashtruara në konsultim
	Emri i personit/organizatës
	Statusi i kërkesës
	Përgjigja dhe arsyeshmëria e komunës/grupit punues

	Sigurimi i transportit ndërurban për gratë e zonave të Opojës dhe Gorës
	Lindita Kozmqai Piraj,
Zyrtare për Barazi Gjinore
	Adresuar
	Komuna e ka adresuar disa herë këtë kërkesë në ministrinë përkatëse. Nuk ka asnjë pengesë ligjore për realizimin e kësaj kërkese, vetëm pritet miratimi nga ana e autoriteteve qendrore.

	PYETJE/KËRKESË PËR INFORMACION/SUGJERIME

	Kërkesat, sugjerimet, idetë e parashtruara në konsultim
	Emri i personit/organizatës
	Statusi i kërkesës
	Përgjigja dhe arsyeshmëria e komunës/grupit punues

	Çerdhja në Dragash, a do të funksionojë sikur vitin e kaluar, apo do të ketë diçka më konkrete, tërëditore, për fëmijët?
	Lindita Kozmqai Piraj,
Zyrtare për Barazi Gjinore
	Pranuar
	Funksionimi i Çerdhes do të jetë i njëjtë sikur vitin e kaluar. Së shpejti – më së largu nga viti i ardhshëm - pritet të funksionalizohet edhe Çerdhja në Bresanë dhe besojmë se do të përmbushen nevojat e të gjitha qytetarëve të interesuar për t’i dërguar fëmijët në këto çerdhe.

Tabela me numrin e kërkesave sipas statusit të kërkesës


	Grupi i interesit / Me kë është mbajtur dëgjimi
	Nr. total i kërkesave
	Numri i kërkesave të pranuara
	Numri i kërkesave të adresuara
	Numri i kërkesave pjesërisht të pranuara
	Numri i kërkesave të refuzuara

	Dëgjimi buxhetor me grupet e nënpërfaqësuara (gra, vajza, përfaqësues të komunitetit joshumicë, pensionistë, persona me nevoja të veçanta etj.)
	4
	2
	1
	0
	1

	Dëgjimi i përgjithshëm buxhetor me qytetarë, përfaqësues të fshatrave, grupe të interesit, OJQ, biznese etj.
	6
	4
	0
	2
	0

	Totali:
	10
	6
	1
	2
	1

